OzLabs/hebrew-wiki-articles huggingface dataset:
גבעות פאנזאריני

גבעות פאנזאריני (באנגלית: Panzarini Hills) היא קבוצה של גבעות המהוות את צפון רכס ארגנטינה, בהרי פנסקולה בארץ המלכה אליזבת שבאנטארקטיקה.

הגבעות ממוקמות מצפון לקרחון סן מרטין.

== היסטוריה ==
=== גילוי ומיפוי הגבעות ===

הגבעות מופו על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1967.

=== מקור השם ===

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראו על שמו של אדמירל רדולפו נ. פאנזאריני (Admiral Rodolfo N. Panzarini), מנהל המכון האנטארקטי הארגנטיני באותה עת.

== גאוגרפיה ==

בגבעות מצויים האתרים הבאים:
* סלע ארטה
* נונאטאק ארקונדו
* נונאטאק ג'ירו
* נונאטאק וקה
* הר ספאן
* נונאטאק סוארז
* הר פררה

הנקודה הגבוהה ביותר בגבעות היא בהר ספאן, שגובהו 880 מטרים מעל פני הים. הר זה הוא הגבוה בהרי רכס ארגנטינה.

== לקריאה נוספת ==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA246&lpg=PA246&dq=%22Panzarini+Hills%22&source=bl&ots=PEslqZtg_x&sig=ACfU3U0kWyG3287aiRnCxKoaUQ1opZg-2A&hl=en&sa=X&ved=2ahUKEwipv5SH6JDoAhXJ0aQKHcdKDc0Q6AEwBnoECAkQAQ#v=onepage&q=%22Panzarini%20Hills%22&f=false The Transantarctic Mountains: Rocks, Ice, Meteorites and Water], P 246</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11331 גבעות פאנזאריני] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110494 גבעות פאנזאריני] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10877&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות פאנזאריני] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/panzarini_hills מחשבון מרחקים - המרחק בין גבעות פאנזאריני לאתרים סמוכים]
* [https://peakvisor.com/peak/panzarini-hills.html?yaw=142.83&pitch=8.43&hfov=60.00 תרשים הנוף הנשקף מגבעות פאנזאריני] באתר peakvisor

== הערות שוליים ==

פאנזאריני
פאנזאריני
המענית הצידית

הַמַעֲנִית הצידית או החריץ על שם סילויאן או החריץ הצידי (באנגלית: lateral sulcus או Sylvian fissure או lateral fissure) היא מהמאפיינים הבולטים ביותר במוח האנושי. מענית זו היא חריץ עמוק, שנמצא בכל אחת משתי הֶמיספֶרות המוח (פלגי המוח) אשר מחלק בין אונות המוח.

== מבנה ==
המענית מחלקת בין האונה המצחית והאונה הקודקודית לבין האונה הרקתית את קליפת המוח. מלבד זאת מן החריץ הצידי יוצאים כמה חריצי משנה הקרויים ענפים (branches). הבולטים מבין חריצי המשנה הם הענף העולה (The ascending ramus) והענף האופקי (The horizontal ramus) של המענית הצידית, אשר מחלקים את הפיתול המצחי התחתון לשלושה חלקים בעלי תפקוד שונה. חריצי משנה נוספים מחלקים את הפיתול על שם השל לפיתולי משנה. נהוג לכנות את קליפת המוח המקיפה את המענית הצדית כקליפת המוח הפריסלויאנית (perisylvian cortex).
המענית הצידית בירוק כהה

=== אסימטריה צידית ===
כתוצאה ממומנט יעקובלב ישנה אסימטריה בין המיספרות המוח. דבר שבא לידי ביטוי במענית הצידית בכך שבהמיספרת שמאל המענית יותר ארוכה ופחות מפותלת ביחס להמיספרת ימין.

=== התפתחות ===
האנטומיה של גריי, המתאר את צורת המוח של עובר בן חמישה חודשים. ניתן לראות בבירור את המענית הצדית בצבע כהה יותר במרכז התמונה.]]
החריץ מתפתח סביב ארבעה עשר שבועות לאחר ההפריה.
== תפקוד ==
על שטח המענית הצידית נמצאים כמה אזורים אנטומיים בעלי תפקוד ייחודי. ראשית מתחילת קצהו החיצוני של החריץ ולאורך עומקו נמצא הפיתול על שם השל המכיל את הקורטקס השמיעתי הראשוני, אזור חשוב בעיבוד צלילים ראשוני וכן נמצאים אזורים שמיעתים אסוציאטיביים, המעורבים בעיבוד מורכב של צלילים, כמו מרכז עיבוד גובה הצליל (Pitch center) הממוקם בחלק הלטרלי של המענית. מלבדם ממוקם בעומק החריץ האינסולה, אזור שמעורב במספר תהליכים ותפקודים מוחיים מורכבים, ביניהם: יצירת חוויות רגשיות, מודעות לסביבה ולתהליכים המתרחשים בגופנו, ויסות הומאוסטטי של הגוף, תהליכי תפיסה, שליטה מוטורית, תפקוד קוגניטיבי וחוויה בין-אישית. חלק מתקרת המענית הצידית הוא קליפת המוח המוטורית האסוציאטיבית, אזור המעורב בתכנון והפקה של פעולות תנועתיות.

== היסטוריה ==

== המענית הצידית בתרבות ==

==קישורים חיצוניים==

== הערות שוליים ==

קטגוריה:המוח
מאיר שיל"ת

מאיר שילת (9 בנובמבר 1909 - 19 במאי 1977) היה תעשיין, סוחר ואיש ציבור ישראלי.

== קורות חייו ==
נולד ביאסלו, שבפולין, בכ"ה חשון תר"ע ב-9 בנובמבר 1909, לראובן ב"ר מנשה ב"ר יוסף, ב"ר ישראל שיל"ת (מגדולי חסידי רופשיץ וסוחרי עץ ויערות ידועים בגליציה) ולטויבה בת ראובן יוסף נויבירט (ראש ישיבת "עץ חיים" בברלין).

קיבל חינוך מסורתי בחדר, בבית המדרש לרבנים, והמשיך בלימודים תורניים בישיבות שונות. עבד בעיסקי המשפחה במסחר יערות ועצים והמשיך בלימודיו.

בשנים 33–1928 היה יו"ר "צעירי מזרחי" ומורשה קק"ל בעיר יאסלו (פולין).

בשנת 1933 נשא לאשה את צפורה בת אלימלך פרוינד. להם נולדו שני בנים: אליעזר שיל"ת, ואהוד שיל"ת.<ref></ref>

== פעילות בארץ ישראל ==
באותה שנה עלה לארץ. השתלם בכלכלה ובמדעי הרוח באוניברסיטה העברית בירושלים. השתלם ולמד גם בהנהלת חשבונות. התגורר בירושלים עד אחרי מלחמת השחרור בשנת 1948 ומשם עבר לגור עם משפחתו לתל אביב ובשנת 1956 לגבעתיים.

עד שנת 1953 היה פעיל בתעשייה בארץ. משנת 1953 בשירות המדינה.

בתור כלכלן וחשבונאי נתמנה כפקיד שומה במס הכנסה תל אביב, דרום 2, בית רומנו ובמקומות נוספים בארץ. כמו כן עבד גם בנציבות מס הכנסה. לאחר פרישתו כיהן בהתנדבות כיו"ר המועצה הדתית בגבעתיים.

היה הנשיא ה-16 בשנים 1962–1963 של "לשכת הכוכב מס' 13" של הבונים החופשיים, בחסות הלשכה הגדולה למדינת ישראל, ופעל בה בתל אביב. בשנת 1969 נוסדה לשכת בת ללשכת הכוכב בשם לשכת "אחווה" ומאיר שיל"ת עמד בראשה.

שימש גם כנשיא לשכת הרוא"ה - בבני ברית ונשיא לשעבר של לשכת גבעתיים - בני ברית.

פעיל בחברות צדקה. שימש כמגיד בשיעורים תורניים, ומרצה בנושאי יהדות, בכלכלה ובנושאים תורניים שונים.

כתב מאמרים ובקורת ספרים בכלכלה, במדעי החברה. בסוציולוגיה ובאספנות בולים.

נפטר ב־19 במאי 1977 בפתח תקווה. נקבר בבית העלמין בנחלת יצחק .<ref></ref>

== כתביו ==
=== ספרים ===
* "כיצד לאסוף בולים: מדריך ויועץ לחובבי בולים" / י. ראובני [=מאיר שיל"ת].<ref></ref>
* "המבחן העולמי במידות ודרך ארץ : מראות ורשמים", א חשון תשנ"ב

=== חוברות ===
* "אספנות ספרים ובולים",
* "כיצד לאסוף בולים".

==הערות שוליים ==

קטגוריה:אישים הקבורים בבית הקברות נחלת יצחק
קטגוריה:אנשי העלייה החמישית
קטגוריה:גבעתיים: אישים
קטגוריה:חברי הבונים החופשיים בארץ ישראל
קטגוריה:חברי הבונים החופשיים בישראל
קטגוריה:חשבונאים ישראלים
קטגוריה:ישראלים ילידי פולין
קטגוריה:כלכלנים ישראלים
קטגוריה:פקידים במשרדי ממשלת ישראל
קטגוריה:ישראלים שנולדו ב-1909
קטגוריה:ישראלים שנפטרו ב-1977
פציאס

פאציאס הוא תכונה חזותית של סלעים, שמתארת מרקם או תבנית.

במילים פשוטות, הפציאס של הסלע הוא הפנים שלו, ועל פי הפציאס ניתן לזהות סלע, גם מבלי לערוך לו בדיקות כימיות או בדיקות אחרות.

סלעים מוגדרים על פי המינראלים העיקריים שלהם, כאשר באופן כללי, המינראלים האלו אינם חייבים להיות רוב המרכיבים של הסלע, אלא המרכיבים המובהקים והמשמעותיים שלו, לכן ההגדרה של הסלע אינה בהכרח כימית או מינרלית, אלא יותר מתייחסת למראה מסוים.לשם כך מוגדר "פציאס", כלומר מין או גזע של סלע, כאשר ייתכן שסלעים בעלי פציאס דומה, יהיו בעלי תכונות או תכולות משתנות, אך עדיין ישמרו על אותו המראה.

בדרך כלל, משתמשים בפאציאס לאפיין סלעי משקע או סלעים מותמרים.

בסלעי יסוד, האפיון הזה פחות נדרש, כי בדרך כלל סלעי יסוד מופיעים בכמויות גדולות, על פני שטח נרחב ושומרים על הרכב דומה.

דוגמה לפאציאס בסעי משקע WAKESTONE שהוא סלע שעשוי כמעט כולו מבוץ קרבונטי ואין בתוכו כמות משמעותית של מינרלים פרט לקלציט וגם אין בו כמות משמעותית של רכיבים שלדיים בעלי צורה אופיינית.

דוגמה לפאציאס של סלעים מותמרים - אקלוגיט - סלע שעשוי מגבישים גדולים בצבעי ירוק וכתום.

סלעים מותמרים. בדיאגרמה הזו ניתן לראות את האקלוגיט כמאפיין התמרה בטמפרטורה ולחץ גבוהים]]

==קישורים חיצוניים==
* 

קטגוריה:גאולוגיה
ברהבם BT62

ברהבם BT62 (באנגלית: Brabham BT62) היא מכונית מרוץ המיועדת לימי מסלול (Track day ), ומוגדרת כמכונית ספורט בעלת תכונות של מכונית על המיוצרת על ידי יצרנית הרכב האנגלו-אוסטרלית ברבהאם אוטומוטיב אשר מיוצרת משנת 2018 בעיר אדלייד במדינת אוסטרליה הדרומית באוסטרליה.

==תהליך רישוי==
למרות שדגם ה"ברהבם BT62" במתכונתו הסטנדרטית אינה חוקי בכבישים, היצרנית מציעה הסבה חוקית לדרכים ללקוחותיה באמצעות תהליך ההמרה והרישום המתבצע בבריטניה לאחר שעבר IVA ("Independent Vehicle Assessment" הערכת רכב עצמאית).

כביכול, קונים בינלאומיים יוכלו עדיין לבצע את ההליך ויוכלו לנהוג במכונית במדינות אחרות על ידי כך שהמכונית תועבר חזרה לבריטניה אחת ל -12 חודשים ליצרן לשירות שנתי כדי לעמוד בתנאי חוקי הרישום. עלויות המשלוח של המכונית יהיו על חשבון היצרן בכל ביקור.

==ממאפייני "ברהבם BT62"==

* דגם "ברהבם BT62" הוצג בסוף שנת 2018. מיועד ייצור של 70 מכוניות בלבד, לכבוד מורשת 70 שנות החברה במרוצים.
* דגם "ברהבם BT62" ערך את הופעת הבכורה במרוץ "אל תוך הלילה" (Into the Night), במסלול "Brands Hatch" והתחרה באליפות סיבולת הבוקר של "Britcar" ב-9 וה-10 בנובמבר שנת 2018. ב-21 באוקטובר הוכרז כי דייוויד ברבהאם ("David Brabham" ) וויל פאוול ינהגו את המכונית במרוצים.
* שלדה - מכונה "ארכיטקטורה מתכתית צינורית" והגוף כולל לוחות גוף מסיבי פחמן קלים, כמו גם מעטפת גלגלים מפחמן, כדי לתת למכונית משקל יבש של 972 ק"ג.
* גוף הדגם בנוי מפולימר מחוזק בסיבי פחמן ("Carbon fiber reinforced polymer" ).
* 2 דלתות.
* 2 נוסעים.
* מנוע מרכזי-אחורי V8 צילינדר מסוג "Naturally aspirated engine" המאופיין כמנוע בעירה פנימית בו צריכת החמצן תלויה אך ורק בלחץ האטמוספירי ואינה מסתמכת על אינדוקציה בכפייה דרך מגדש טורבו או מגדש-על (את זהות יצרן המנוע החברה לא חשפה).
* סוג הנעה: הנעה אחורית.
* הילוכים הנשלטים בהגה
* בלמים: בלמי דיסק פחמן משולב בפחמן, כאשר רפידות פחמן מופעלות על ידי שש בוכנות הפועלות על רוטורי פחמן.
* הגלגלים הם יחידות נעילה מרכזיות בגודל 18 אינץ' ועטופות בצמיגי מרוץ של מישלן.
* לוח מחוונים בנוי מסיבי פחמן.
* תיבת דוושות מתכווננת.
* גלגל הגה נשלף עשוי מסיבי פחמן.
* בתא הנהג מטף כיבוי.
* יחס כוח / משקל : 653 כ"ס ל-1,000 ק"ג.
* מחיר היחידה: 1,200,000 לירה שטרלינג.
* תאוצה בין 0–100 קמ"ש היא 2.8 שניות.

== תמונות ==
<gallery mode="packed" heights="120">
קובץ:Brabham BT62 Monaco IMG 1233.jpg | "ברהבם BT62"
קובץ:Brabham BT62 Monaco IMG 1236.jpg | "ברהבם BT62"
קובץ: Brabham BT62 Genf 2019 1Y7A5997.jpg| "ברהבם BT62"
קובץ:Brabham BT62 (42184114940).jpg | "ברהבם BT62"
קובץ:2018 Brabham BT62 5.4 Rear.jpg | "ברהבם BT62"
</gallery>

<gallery mode="packed" heights="170">
קובץ:BritcarBrabhamBT62.jpg | "ברהבם BT62"
קובץ:Brabham BT62 at Brands Hatch.jpg | "ברהבם BT62"
</gallery>

==ראו גם==
* מכונית-על

==קישורים חיצוניים==

* 
* 
* 
* 

==הערות שוליים==

קטגוריה:מכוניות מרוץ
קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2018
קטגוריה:כלי רכב המיוצרים באוסטרליה
קטגוריה:מכוניות מנוע מרכזי
קטגוריה:מכוניות עשויות פולימר מחוזק בסיבי פחמן
וויצ'ך גרסון

וויצ'ך גרסון (בפולנית: Wojciech Gerson; 1 ביולי 1831 – 25 בפברואר 1901) היה צייר פולני, שפעל בפולין, ונחשב לנציג בולט של האסכולה הפולנית בציור.

==קורות חייו==
וויצ'ך גרסון נולד בוורשה שאז הייתה תחת שליטה של האימפריה הרוסית. בשנת 1844 הוא התחיל ללמוד ציור באקדמיה לאמנויות בעיר וסיים אותה בהצטיינות בשנת 1850. בשנת 1853 הוא קיבל מלגה להמשך לימודים באקדמיה לציור בסנקט פטרבורג. הוא סיים את לימודיו בשנת 1855 עם קבלת מדליית כסף. בשנת 1856 הוא נסע לפריז וחזר בשנת 1858.

בהיותו בוורשה גרסון הקים אגודה לאמנויות בשנת 1860. הוא התחיל ללמד ציור בשנת 1865 וקביל תואר פרופסור באקדמיה לאמנויות בוורשה בשנת 1872. הוא לימד באקדמיה עד לשנת 1896. בתקופה זו הוא לימד ציירים פולנים רבים לרבות שמעון בוכבינדר ואנה בילינסקה.

בנוסף לציור גרסון היה פעיל בתחום אדריכלות וביקורת אמנויות. הוא ידוע בעיקר על ציוריו לנושאים היסטוריים.

חלק מיצירות וגרסון נשדדו במהלך מלחמת העולם השנייה על ידי הנאצים ולא נמצאו עד היום.

==מציוריו==
<gallery mode="packed">
File:Gerson Baptism of Lithuania.jpg|ליטא מקבלת נצרות
File:Wojciech_Gerson-Kosciuszko.jpg| תדיאוש קושצ'ושקו
File:Wojciech Gerson, Śmierć Przemysława.jpg|פטירת פשמיסל השני
File:Wojciech Gerson, Przyjęcie Żydów.jpg| קז'ימייז' השלישי ויהודים
</gallery>

==קישורים חיצוניים==

* [http://artyzm.com/e_artysta.php?id=683&page=1 ציורים של וויצ'ך גרסון]

קטגוריה:ציירים פולנים
קטגוריה:ילידי 1831
קטגוריה:נפטרים ב-1901
Make That Cake

Make That Cake (בעברית: תכין את העוגה הזו) הוא סינגל שהוקלט על ידי הראפר האמריקאי לאנץ'-מאני לואיס, ביחד עם הראפרית האמריקאית דוג'ה קאט.<ref name=":0"></ref> השיר יצא לאור ב-6 בספטמבר 2019, על ידי חברת התקליטים קימוסבי רקורדס, כסינגל שלא מתוך אלבום.<ref name=":0" />

== רקע וכתיבה ==
השיר נכתב על ידי לאנץ'-מאני לואיס ביחד עם דוג'ה קאט והופק על ידי סאלאם ראמי, אשר הפיק לדוג'ה קאט את שירה "Rules",<ref></ref> שיצא בשנת בסמוך לצאת השיר הזה ונכלל באלבום האולפן השני שלה, Hot Pink.<ref></ref><ref></ref>

עם יציאתו, עלה השיר לרשת הזרמת המדיה ספוטיפיי.<ref name=":1"></ref> כמו כן, צבר השיר למעלה מ-3.1 מיליון השמעות בספוטיפיי.<ref name=":1" />

== וידאו קליפ ==
הווידאו קליפ הרשמי של השיר הועלה לערוץ היוטיוב של לאנץ'-מאני לואיס ב-6 בספטמבר 2019, יום צאתו של השיר כסינגל.<ref name=":2"></ref> לאורכו של הקליפ ניתן לראות את לואיס כשהוא מתחתן, תוך שניתן לראות את דוג'ה קאט מכינה עוגות ביחד עם רקדניות ליווי.<ref name=":2" />

נכון למאי 2020, מונה הצפיות של הקליפ עומד על למעלה מ-2.4 מיליון צפיות.<ref name=":2" />

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים על מזון ושתייה
קטגוריה:סינגלים בהוצאת קולומביה רקורדס
קטגוריה:סינגלים בהוצאת קימוסבי רקורדס
בחינת מימ"ד

בחינת מימ"ד היא מבחן ידע שנועד למיין מועמדים למכינות קדם-אקדמיות של מוסדות להשכלה גבוהה בישראל. המכינות יכולות להשתמש בתוצאות הבחינה כדי להחליט מי יתקבל אליהן ומי לא. המבחן נכתב ונערך מטעם המרכז הארצי לבחינות והערכה, ולכן בעל תוקף רשמי בקבלה לכל מכינה קדם-אקדמית בישראל.

== על הבחינה ==
מבנה בחינת המימ"ד מחולק לשלושה חלקים: אנגלית, עברית ומתמטיקה, ובכל חלק מופיעים שני פרקים שכוללים שאלות רב-ברירתיות (שאלות אמריקאיות) ללא שאלות פתוחות. בכל חלק מספר משתנה ולא קבוע של שאלות. מבנה הבחינה דומה לבחינת פסיכומטרי, אך בחינת המימ"ד נחשבת קלה יותר, הן מבחינת רמת השאלות והן מבחינת היקף הידע שנדרש כדי לענות עליהן.

בחינת המימ"ד מבוצעת באמצעות מחשב, כאשר לרשות הנבחנים עומדות שעתיים וחצי כדי לענות על ששת חלקי הבחינה: לכל חלק מוקצב פרק זמן זהה של 25 דקות.

== פרקי הבחינה ==
בחינת המימ"ד מורכבת משלושה חלקים הבוחנים ידע בתחומים שונים:<ref></ref>

פרק אנגלית  –  הפרק כולל שאלות באנגלית מסוג השלמת משפטים ומסוג הבנת הנקרא, כאשר שאלות השלמת המשפטים מסודרות לפי רמת קושי בסדר עולה (מהקל ביותר לקשה ביותר) ואילו שאלות הבנת הנקרא מסודרות כרונולוגית לפי סדר המקטע בטקסט שאליו מתייחסת השאלה. לא נדרשות יכולות של כתיבה באנגלית, אלא קריאה והבנה של טקסט באנגלית.          

פרק מתמטיקה – הפרק כולל שאלות מסוג בעיות מתמטיות (בנושאים: משוואות, סדרות, אי-שוויונות, חזקות, אחוזים, גאומטריה וכדומה) ומסוג הסקה מטבלאות ותרשימים. לרוב, כל השאלות בפרק מסודרות לפי רמת קושי בסדר עולה (מהקל ביותר לקשה ביותר). יש לציין כי רמת המתמטיקה הנדרשת לפרק זה אינה עולה על ידע בסיסי הנלמד בתיכון. במהלך פתרון השאלות מותר להשתמש בדף מושגים ונוסחאות, אך השימוש במחשבון אסור.

פרק עברית – הפרק כולל שאלות מסוג ידע באוצר מילים מגוון, השלמת משפטים והבנת טקסטים בעברית, כאשר שאלות השלמת המשפטים מסודרות לפי רמת קושי בסדר עולה (מהקל ביותר לקשה ביותר) ואילו שאלות הבנת הנקרא מסודרות כרונולוגית לפי סדר המקטע בטקסט שאליו מתייחסת השאלה. לא נדרשות יכולות של כתיבה בעברית, מה שעומד למבחן הוא העושר הלשוני, ויכולות קריאה וניתוח של טקסטים מורכבים בעברית.

== קישורים חיצוניים ==
* שאלות לדוגמה, [https://www.nite.org.il/files/meimad/meimad_english.pdf בחינת מימ"ד פרק אנגלית], מטעם מאל"ו – מרכז ארצי לבחינות ולהערכה
* שאלות לדוגמה, [https://www.nite.org.il/files/meimad/meimad_math.pdf בחינת מימ"ד פרק מתמטיקה], מטעם מאל"ו – מרכז ארצי לבחינות ולהערכה
* שאלות לדוגמה, [https://www.nite.org.il/files/meimad/meimad_hebrew.pdf בחינת מימ"ד פרק עברית], מטעם מאל"ו – מרכז ארצי לבחינות ולהערכה

== הערות שוליים ==

קטגוריה:מבחנים סטנדרטיים
יוסט אמאן

יוסט אמאן (בגרמנית: Jost Amman; 5 ביוני 1539, ציריך – 17 במרץ 1591, נירנברג) היה חרט אמן, שרטט ואמן הדפסים ותחריטי עץ, שפעל בנירנברג במאה ה-16.

== יצירתו ==
יוסט אמאן נולד בציריך למשפחת פרופסור באוניברסיטה. בשנת 1560 הוא עבר לנירנברג. בתחילת הדרך הוא עבר אצל וירגיל סוליס. לאחר פטירת סוליס בשנת 1561 אמאן התחיל לעבוד באופן עצמאי. בסך הכל הוא יצר כ-1500 הדפסים. אוסף גדול של היצירות שלו נמצא בקופפרשטיך-קבינט ברלין.

בשנת 1576 הוא יצר סדרת תחריטים של מלכי צרפת שהודפסו בפרנקפורט. הוא גם יצר איורים לספר הברית החדשה שפורסמה על ידי סיגיזמונד פייראבנד ולסקר טופוגרפי של בוואריה.

עבודה נוספת של האמן Panoplia Omnium Liberalium Mechanicarum et Seden-tariarum Artium Genera Continens כוללת 115 איורים.

איורים של אמאן מאופיינים בדיוק רב לפרטים. אף על פי שעבודותיו זכו להצלחה גדולה והוא קיבל הזמנות רבות, בסוף חייו הוא היה צריך לבקש עזרה כספית מקרובי משפחה בציריך.

==קישורים חיצוניים==

* [https://web.archive.org/web/20060917233001/http://www.getty.edu/art/gettyguide/artMakerDetails?maker=980 קורות חיים]
* 

קטגוריה:אמנים גרמנים
קטגוריה:מאיירים גרמנים
קטגוריה:ילידי 1539
קטגוריה:נפטרים ב-1591
בוריש פלוטאי

בוריש פלוטאי (במקור פולק, בהונגרית: Palotai Bori; אוראדיה, 23 במאי 1904 – בודפשט, 13 בספטמבר 1983) הייתה סופרת ומשוררת הונגריה-יהודייה ניצולת שואה, זוכת פרס אטילה יוז'ף. אמו של הבמאי פטר בצ'ו (מקודם בֶּהְם) ואחותה של השחקנית וסופרת ארז'י פלוטאי.

== ביוגרפיה ==
לוח זיכרון על ביתה בבודפשט
פלוטאי נולדה במשפחה יהודית כבתם של ארמנד פלוטאי (פולק) ומרגיט פרידמן (1880-1969)<ref></ref>. סבא וסבתא שלה היו מסעדנים וסוחרי יין<ref></ref>. היא חיה בקושיצה בין השנים 1919 - 1940. שם סיימה את לימודיה בתיכון. בשנת 1926 פורסם בקושיצה כרך השירים הראשון שלה (הצפות אביב). היא התחתנה עם אלפרד בֶּהְם, פקיד יהודי ובנה פטר בצ'ו נולד בשנת 1928. בשנת 1932 הייתה עורכת מגזין נוער בשפה ההונגרית בקושיצה. היא זכתה בתחרות של ההוצאה לאור אתנאום ושל כתב העת הספרותי החשוב ניוגט. בשנת 1940 עברה עם משפחתה לבודפשט כדי להציל את המשפחה מגירוש יהודי הונגריה מערי השדה. בשנת 1946, זו השנה השישית שלה בבודפשט, התמנתה לעורכת המגזין "נשים" (Asszonyok). בין השנים 1947–1953 הייתה ראש המדור הספרותי של היומון נפסבה.

== כתביה ==

== ראו גם ==
* [http://mek.niif.hu/02200/02227/html/03/200.html תולדות הספרות ההונגרית] A magyar irodalom története
* [http://mek.niif.hu/00000/00019/html/p/i010095.htm סופרים בני זמננו] Kortárs magyar írók

== לקריאה נוספת ==
* מי ומי בספרות ההונגרית Ki kicsoda a magyar irodalomban? Tárogató Könyvek 
* Ki kicsoda a magyar irodalomban? Könyvkuckó kiadó, Budapest, 1999 
* [http://mek.oszk.hu/00300/00355/html/ABC11587/11714.htm לקסיקון ביוגרפי הונגרי] Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. 
* [https://moly.hu/alkotok/palotai-boris בוריש פלוטאי] Szerzői adatlapja a Molyon

== קישורים חיצוניים ==

== הערות שוליים ==

קטגוריה:יהודיות הונגריות
קטגוריה:משוררות יהודיות הונגריות
קטגוריה:סופרות יהודיות הונגריות
קטגוריה:יהודים בשואה: הונגריה
קטגוריה:ניצולות השואה
קטגוריה:סופרי ילדים ונוער הונגרים
קטגוריה:סופרי ילדים ונוער יהודים
קטגוריה:יהודים זוכי פרס אטילה יוז'ף
קטגוריה:ילידות 1904
קטגוריה:נפטרות ב-1983
לא לבד (שיר של חנן בן ארי)

לא לבד הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-6 בדצמבר 2016, כסינגל הראשון והפותח מתוך אלבומו השני של בן ארי, לא לבד, על ידי חברת התקליטים NMC.

== רקע וכתיבה ==
השיר נכתב על ידי חנן בן ארי ורועי חסן, הולחן על ידי בן ארי והופק על ידי אייל מזיג.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב וחצי מתוך חמישה.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
בתחילה העלה בן ארי לערוץ היוטיוב שלו את האודיו הרשמי של השיר. האודיו מציג בתוכו את עטיפתו של הסינגל. כשבועיים לאחר מכן עלה גם וידאו קליפ.

נכון לאפריל 2023, מונה הצפיות של סרטון האודיו עומד על כ-3 מיליון ואילו של הווידאו קליפ על כמיליון.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990050611530205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי חנן בן ארי
קטגוריה:שירים בעברית
קטגוריה:שירים על בדידות
קטגוריה:סינגלים בהוצאת NMC יונייטד אנטרטיינמנט
Already Gone

Already Gone (בעברית: כבר נעלם) הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן הרביעי שלה, All I Ever Wanted.<ref name=":0"></ref><ref></ref> השיר יצא לאור ב-11 באוגוסט 2009, על ידי חברת התקליטים תקליטי RCA, כסינגל השלישי מתוך האלבום.<ref name=":0" />

השיר הגיע למקום ה-13 במצעד הבילבורד הוט 100.<ref></ref>

== רקע וכתיבה ==
השיר נכתב על ידי קלי קלרקסון ביחד עם ראיין טדר, אשר הפיק והלחין את השיר גם כן.<ref></ref> איגוד תעשיית ההקלטות האמריקאי העניק לשיר את תואר הפלטינה הכפולה על מכירות של למעלה משני מיליון עותקים במדינה, מה שהופך אותו לאחד משיריה הנמכרים ביותר של קלרקסון.

הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-60 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!קנדה (Music Canada)<ref></ref>
|זהב
|40,000
|-
!ארצות הברית (RIAA)
|
|2,009,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|11 באוגוסט 2009
|רדיו מיינסטרים
|תקליטי RCA
| rowspan="2" |<ref></ref>
|-
!אוסטרליה
|21 באוגוסט 2009
|תקליטור
|סוני מיוזיק
|-
!עולם
|7 בספטמבר 2009
|הורדה דיגיטלית
|תקליטי RCA
|<ref></ref>
|-
!גרמניה
|18 בספטמבר 2009
|תקליטור
|תקליטי RCA • סוני מיוזיק
|<ref></ref>
|}

== קישורים חיצוניים ==

== הערות שוליים ==

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי קלי קלרקסון
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:וידאו קליפים שבוימו על ידי ג'וזף קאהן
קטגוריה:שירים על כאב לב
קטגוריה:בלדות משנות ה-2000
קטגוריה:בלדות פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת RCA רקורדס
דור (שיר)

דור הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-9 במאי 2019, כסינגל על ידי חברת התקליטים יוניסל.

== רקע וכתיבה ==
השיר נכתב והולחן על ידי חנן בן-ארי והופק על ידי תומר בירן. השיר עוסק בפער הבין-דורי בסוגיות כמו אמונה, גן-עדן ושמירת מסורת. השיר עורר הדים וזכה לתגובות חיוביות ושליליות בתוך המגזר הדתי ומחוצה לו.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב וחצי מתוך חמישה.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא של השיר. העלה בן-ארי לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואף את מילותיו של השיר.

נכון לאפריל 2023, מונה הצפיות של הקליפ עומד על כ-1.6 מיליון צפיות.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052699110205171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי חנן בן ארי
קטגוריה:שירים בעברית
Blazor

Blazor היא טכנולוגיית פיתוח חינמית, קוד פתוח, חוצה-פלטפורמות, המאפשרת למפתחים ליצור יישומי אינטרנט באמצעות #C ו-HTML.<ref name="BlazorReassemblingWeb"></ref><ref name="NetInBrowser"></ref><ref name="LearnBlazor"></ref><ref name="BlazorInBrowser"></ref><ref name="MsdnCsInBrowser"></ref><ref name="GetStartedBlazor"></ref><ref name="WebAssemblyAcceleratingWeb"></ref> המפותחת ומתוחזקת על ידי מיקרוסופט.

== סקירה ==
ישנם שני סוגי טכנולוגיות עיקריים עליהם נשען יישום Blazor:

* Blazor Server: יישומים אלה המתארחים על שרת ASP.NET Core בפורמט ASP.NET Razor. יישום בצד משתמש (דף אינטרנט) משמש כלקוח רזה, כלומר עיקר משימות העיבוד מועמס על השרת. הלקוח הוא דפדפן אינטרנט מוריד נתוני דף אינטרנט ומעדכן את ממשק המשתמש על ידי חיבור SignalR. שרת Blazor יצא לאור כחלק מ-NET Core 3.<ref name=":0"></ref>
* Blazor WebAssembly: אפליקציות מסוג יישומי דף יחיד שהורדו על ידי דפדפן האינטרנט לפני ריצה. גודל ההורדה גדול יותר מאשר Blazor Server, תלוי באפליקציה, אך העיבוד כולו נעשה בצד הלקוח, בדיוק כמו אפליקציית רשת "רגילה" ב-JavaScript. כתוצאה מכך, יישום זה נהנה מזמן תגובה מהיר. עם זאת, בניגוד ל-JavaScript, אפליקציה כזו נשענת על WebAssembly. גרסת GA ראשונה תוכננה למאי 2020.

== ראו גם ==
* SignalR

== קישורים חיצוניים ==
* 
* [https://github.com/aspnet/AspNetCore AspNetCore] on GitHub
* [https://blazor-university.com Blazor University]

== הערות שוליים ==

קטגוריה:כלי פיתוח מבית מיקרוסופט
קטגוריה:.NET
לארי יאנג (מוזיקאי)

לארי יאנג (הידוע גם בשם ח'אלד יאסין; אוקטובר 1940 בניוארק – 30 במרץ 1978 בניו יורק) היה נגן ג'אז אמריקאי, שהתמחה בנגינה על אורגן ולסירוגין על פסנתר.

עבודתו המוקדמת של יאנג הושפעה מאוד מג'ימי סמית אולם בהמשך הקריירה שלו יאנג הפך לחלוץ בפיתוח של רעיונות מוזיקליים מקוריים וניסיוניים ומודאליים כשהוא משתמש בעיקר באורגן ב: Hammond B-3.<ref> Allmusic biography</ref>

== ביוגרפיה ==
יאנג גדל בניוארק, ניו ג'רזי, למד בבית הספר התיכון לאמנויות בניוארק, שם הוא החל להופיע עם להקת ג'אז מקומית.<ref>[http://www.larryyoungmusic.com/biography.html Biography], Larry Young Music. Accessed February 5, 2020. "Larry McCoy attended Arts High School in Newark, New Jersey in 1954. While at Arts High, Larry was a bass singer in a vocal group called the Challengers, a member of the Operetta Club and the leader of his own jazz combo."</ref>

בשנות החמישים יאנג ניגן עם להקות R&B שונות וצבר ניסיון רב כשבוא משתף פעולה עם אומנים כגון ג'ימי פורסט, לו דונלדסון, קני דורהאם, האנק מובלי ועוד.

יאנג התחיל להקליט אלבומים בחברת פרסטיז' כאומן ראשי משנת 1960 ומהבולטים מביניהם היו Testifying, Young Blues Groove street. ב-1964 הוא חתם בחברת התקליטים Blue Note וניתן להבחין כי המוזיקה שלו החלה להיות מושפעת יותר ויותר מ- ג'ון קולטריין והיא נחשבת לתקופה היצירתית ביותר שלו. הוא הרבה לשתף פעולה, כצלע שלישית בטריו עם הגיטריסט גראנט גרין והמתופף אלווין ג'ונס ולמרות שמרבית מהאלבומים הללו יצאו תחת שמו של גרין, Into Somethin (בתוספת סם ריברס בסקסופון) הפך לאלבום הבכורה של יאנג ב Blue Note.

Unity, שהוקלט בשנת 1965, נותר עד היום אלבומו הידוע ביותר. באלבומיו האחרונים (Contrasts, Of Love and Peace, Heaven On Earth, Mother Ship) קל לשמוע השפעות ואלמנטים מהאוונגרד של שנות ה -60 כשהוא משתף פעולה עם מוזיקאים מקומיים מעיר הולדתו, ניוארק.

יאנג הפך באותה תקופה לחלק יצירתי בכמה מהרכבי הפיוז'ן המוקדמים ביותר: בתחילה הוא ניגן ב Emergency עם טוני ויליאמס ג'ון מקלפלין ולאחר מכן הוא היה חלק מהאלבום פורץ הדרך :Bitches Brew של מיילס דייוויס .

במרץ 1978 הוא אושפז בבית החולים עקב כאבי בטן ולאחר זמן קצר הוא נפטר. למרות שהוא סווג כמטופל שסבל מדלקת ריאות הגורם למותו בפועל אינו ברור. <ref>[http://www.allmusic.com/artist/larry-young-mn0000134393 Alex Henderson, allmusic.com biography]</ref>

==קישורים חיצוניים==
* 

==הערות שוליים==

קטגוריה:נגני ג'אז: פסנתרנים
קטגוריה:מוזיקאי ג'אז
קטגוריה:אמני אריסטה רקורדס
קטגוריה:אמריקאים שנולדו ב-1940
קטגוריה:אמריקאים שנפטרו ב-1978
לצאת מהארון (סרט)

לצאת מהארון (בצרפתית: Le placard) הוא סרט צרפתי משנת 2001.

== עלילה ==
פרנסואה פיניון הוא גרוש, אשר אשתו לשעבר ובנו המתבגר מתנכרים כלפיו, כאשר הוא מגלה שבהנהלת המפעל בו הוא עובד עומדים לפטר אותו, הוא מחליט בעצת שכנו להפיץ שמועה על היותו הומוסקסואל ובכך למנוע את פיטוריו, שכן סגל המפעל אינו מעוניין להיות מואשם בהומופוביה. מכאן מתחילה קומדייה של טעויות, ולאחר מכן הוא מתחיל לנהל מערכת יחסים עם אחת מעובדות המפעל.

==קישורים חיצוניים==
* 

ביקורות
* 
* 
==הערות שוליים==

קטגוריה:סרטי להט"ב צרפתיים
קטגוריה:סרטי 2001
קטגוריה:סרטי קומדיה
יחסי איטליה–טורקיה

יחסי איטליה–טורקיה הם היחסים בין איטליה לטורקיה. שתי המדינות חברות בנאט"ו ובאיחוד מדינות הים התיכון ומקיימות יחסים דיפלומטיים פעילים.

== היסטוריה ==
16 במאי 1912: כניעת חיל המצב הטורקי ב[[רודוס לגנרל האיטלקי ג'ובאני אמליו ליד פסיתוס.]]
טורקיה, אז האימפריה העות'מאנית, שלחה את משלחתה הדיפלומטית הראשונה לאיטליה בשנת 1856, זמן קצר לפני הקמת ממלכת איטליה, על ידי שליחת השגריר רוסטם פאשה.<ref></ref> מאז הייתה לטורקיה נוכחות מתמדת באיטליה באמצעות שגרירותם ברומא והקונסוליות במילאנו ובנאפולי.<ref></ref>

בשנת 1902 התרחש משבר דיפלומטי בין איטליה לאימפריה העות'מאנית. המשבר החל בעקבות אי הצלחת העות'מאנים למנוע התקפות של ערבים טורקים על סירות איטלקיות. כאשר האימפריה העות'מאנית סירבה לנקוט באמצעי זהירות למניעת התקפות אלה לאחר איומים איטלקיים חוזרים ונשנים, הפגיזו ספינות מלחמה איטלקיות את פורט מידי החל מה-31 באוקטובר. ב-10 בנובמבר, האימפריה העות'מאנית הסכימה לנקוט בצעדים כדי לבלום את הפיראטיות כמו גם לשלם פיצויים, תוך סיום המשבר.<ref></ref>

בשנים 1911–1912, איטליה והאימפריה העות'מאנית נלחמו במלחמה על המחוזות הטורקיים של טריפוליטנה וקירניאקה, שבהם זכתה איטליה לאחר ניצחונה במלחמה.<ref></ref>

הנוכחות של איטליה בטורקיה מורכבת כיום משגרירות באנקרה, קונסוליה כללית באיסטנבול וקונסוליה באיזמיר, יחד עם קונסוליות כבוד באנטליה, בורסה, גזיאנטפ, איסקנדרון ונבשהיר, ונציג קונסולרי באסקישהיר.<ref></ref>

ב-2019 שר החוץ האיטלקי, לואיג'י די מאיו, גינה את המתקפה הטורקית על כורדיסטן הסורית, והצהיר כי המתקפה נגד הכורדים הכורדים בסוריה היא "פסולה" וקרא לסיום מיידי של הלחימה.<ref></ref> איטליה הצטרפה לאמברגו נשק נגד טורקיה, אף על פי שהייתה בעבר ספקית הנשק העיקרית של טורקיה.<ref></ref><ref></ref>

== השפעות בין תרבותיות ==
איסטנבול היא ביתו של אחד ממכוני התרבות האיטלקיים שנפתחו ברחבי העולם על ידי משרד החוץ האיטלקי.<ref></ref> המכון, בין פעילויות תרבות אחרות, מציע קורסים באיטלקית, המוצעות גם על ידי מספר אוניברסיטאות טורקיות, כמו אוניברסיטת אנקרה ואוניברסיטת איסטנבול.<ref name=":0"></ref>

איזמיר ואנקרה מארחות בהתאמה את מרכז התרבות האיטלקי "קרלו גולדוני"<ref></ref> ועמותת הידידות האיטלקית "קאסה איטליה".<ref name=":0"></ref> שתי האגודות הללו עוסקות בארגון אירועים לקידום התרבות האיטלקית וקורסי לימוד השפה האיטלקית.

בטורקיה קיימים מספר בתי ספר איטלקיים, כאשר רובם הגדול נמצא באיסטנבול. בתי ספר איטלקיים בטורקיה כוללים גנים, בתי ספר יסודיים, חטיבות ביניים ותיכונים.<ref name=":0"></ref>

== הגירה ==
ההערכה היא כי באיטליה חיים 30,000 עד 40,000 טורקים.

==קישורים חיצוניים==

== הערות שוליים ==
מתנה בלתי אפשרית

מתנה בלתי אפשרית (באנגלית: Jingle All the Way) הוא סרט קומדיה אמריקאי משנת 1996 בבימויו של בריאן לוונט על פי תסריט מאת רנדי קורנפירד והמפיק כריס קולומבוס שכתב את התסריט. בסרט מככבים ארנולד שוורצנגר, סינבד, ריטה וילסון, פיל הרטמן וכו'.

הסרט, שהופק בתקציב של 75 מיליון דולרים, יצא לאקרנים בארצות הברית ב-7 בנובמבר 2003 וגרף מעל ל-129 מיליון דולרים ברחבי העולם, למרות ההכנסות, אתר "Rotten Tomatoes" נתן לו ציון של 16%. הסרט מבוסס על מכירת חיסול של צעצועים כגון: "Cabbage Patch Kids".

== תקציר העלילה ==
האוורד לאנגסטון, איש מכירות במיניאפוליס, מאחר לשיעור הקראטה של בנו ג'יימי. האוורד מרגיש נורא ואומר לבנו שכדי לפצות אותו הוא יקנה לו לחג המולד כל מתנה שירצה. ג'יימי מבקש את צעצוע ה-"טורבו-מן". האוורד שוכח לקנות לו אותו עד הרגע האחרון, ואשתו ליז הזכירה לו רק בערב חג המולד כאשר הוא אזל מכל החנויות באזור. האוורד יוצא למסע המפרך למציאת ה-"טורבו-מן" הנכסף, כדי לזכות מחדש באמון בנו. אולם הוא מגלה שהטורבו-מן אזל מכל החנויות, כמו כן, הוא מפתח יריבות עם מיירון, עובד דואר אשר מנסה גם לקנות את הטורבו-מן למען בנו.

האוורד נקלע לריב במחסן עם מלא אנשים המחופשים לסנטה קלאוס, אשר נפרץ בידי המשטרה, האוורד הצליח לברוח באמצעות תג שוטר מזויף. לאחר שאזל הדלק במכוניתו, ניסה הווארד לטלפן לליז, אולם ג'יימי ענה במקומה, וכאשר ג'יימי הזכיר לו על המצעד ועל הטורבו-מן, הווארד צעק עליו לא בכוונה, כתוצאה ג'יימי כעס מאוד וניתק את הטלפון. הווארד נכנס למסעדה ומצא שם את מיירון אשר גם לא הצליח להשיג את הבובה, לפתע, הם שומעים הודעה ברדיו שמי שיפתור את החידה יקבל בובה, וכאשר הם חשבו שמדובר בבובת טורבו-מן הם רצו אל תחנת הרדיו, שם השדרן מסביר להם שאין לו בובת טורבו-מן. לאחר שהמשטרה פרצה לתחנת הרדיו, האוורד ומיירון הצליחו לברוח באמצעות הפצצה אשר התפוצצה על אחד השוטרים.

כאשר הוא חזר הביתה בידיים ריקות הוא מגלה שישנה בובת טורבו-מן בביתו של יריבו טד, אשר קנה את הבובה לבנו. כאשר הוא החליט להחזירו למקום, הוא נרדף בידי אייל הצפון של טד וגרם למהומה בבית. טד וליז גילו אותו, וליז נדהמה ממנו בגלל ששיקר לה ולג'יימי. וטד וליז יחד עם הילדים נסעו למצעד. לאחר שהרשו לילדיהם לצאת למצעד, טד וליז נשארו במכונית, והוא ניסה להתחיל איתה, וליז במהרה דחתה אותו שהיא הכתה בו בראשו עם ליקר ביצים. כאשר הווארד שתה בירה עם האייל, הוא ראה ציור שלו עם משפחתו והבין שעליו לקיים את מה שהבטיח, ונסע במהרה למצעד, אולם לאחר מרדף עם שוטר הוא הגיע בטעות אל מאחורי הקלעים שם חשבו שהוא השחקן המחליף שיגלם את טורבו-מן.

בתור טורבו-מן, הווארד נאלץ לבחור ילד שיקבל את בובת הטורבו-מן ובחר בג'יימי, אולם מיירון, בתחפושת של דמנטור, הגיע וניסה לגנוב את הבובה מג'יימי אולם נתפס בידי המשטרה והווארד הציל את בנו. הווארד חשף את עצמו בפני משפחתו ואמר להם שהם הדבר החשוב ביותר לו והתנצל בפניהם ובפני השוטרים. ג'יימי נתן את הבובה למיירון, וסיפר להווארד שהוא לא צריך את הבובה כי יש לו את טורבו-מן האמיתי בבית, שזה אבא שלו, והווארד זכה להיות גיבור.

== צוות השחקנים ==
* ארנולד שוורצנגר - הווארד לאנגסטון
* ריטה וילסון - ליז לאנגסטון
* סינבד - מיירון לאראבי
* פיל הרטמן - טד מלטין
* ג'ק לויד - ג'יימי לאנגסטון
* רוברט קונראד - השוטר אלכסנדר האמל
* מרטין מול - השדרן (מר קוקו)
* ג'ים בלושי - סנטה בקניון

==קישורים חיצוניים==

קטגוריה:סרטי 1996
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי חג המולד
קטגוריה:סרטי פנטזיה אמריקאיים
קטגוריה:סרטי פוקס המאה ה-20
קטגוריה:סרטי פולחן
קטגוריה:סרטים אמריקאיים משנת 1996
יחסי אלבניה–ספרד

יחסי אלבניה–ספרד הם היחסים הדו-צדדיים בין אלבניה וספרד.<ref></ref> אלבניה מחזיקה בספרד שגרירות במדריד, וספרד מחזיקה באלבניה שגרירות בטירנה.

שתי המדינות חברות בנאט"ו ובארגון לביטחון ושיתוף פעולה באירופה. כחברה באיחוד האירופי תומכת ספרד בשילוב אלבניה בגוש האירו.<ref></ref>

== היסטוריה ==
הדיפלומט חואן פדרו אלדרו קסטריוטה היה מיעמד לכתר אלבניה.<ref name="Egaña"></ref> קסטריוטה טען כי הוא צאצא למשפחת האצוחה קסטריוטי מימי הביניים דרך סבתו מצד האב.

במהלך מלחמת האזרחים בספרד, אלבנים רבים השתתפו בלחימה כחברי הבריגדות הבינלאומיות, כמו אסים ווקשי שהיה קצין מטה בגדוד גריבלדי, המלומד והפעיל האנטי-פשיסטי סקנדר לואראסי, והסופר פטרו מרקו, שהיה מתנדב של הכוח הרפובליקני במהלך המלימה. הרומן הידוע ביותר שלו נקרא Hasta La Vista [אסטה לה ויסטה].

== הערות שוליים ==
I Do Not Hook Up

I Do Not Hook Up (בעברית: אני לא מתחבר/ה) הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן הרביעי שלה, All I Ever Wanted.<ref name=":0"></ref><ref></ref> השיר יצא לאור ב-14 באפריל 2009, על ידי חברת התקליטים תקליטי RCA, כסינגל השני מתוך האלבום.<ref name=":0" />

השיר הגיע למקום ה-20 במצעד הבילבורד הוט 100.<ref></ref>

== רקע וכתיבה ==
השיר נכתב על ידי הזמרת-יוצרת האמריקאית קייטי פרי, ביחד עם גרג וולס וקארה דיוגוארדי והופק על ידי הווארד בנסון.<ref></ref> איגוד תעשיית ההקלטות האוסטרלי העניק לשיר את תואר הזהב על מכירות של למעלה מ-35,000 עותקים במדינה.<ref name="aria.com.au"></ref>

הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-15 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name="aria.com.au"/>
|זהב
|35,000
|-
!קנדה (Music Canada)<ref></ref>
|זהב
|20,000
|}

== קישורים חיצוניים ==

== הערות שוליים ==

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים עם נושאים פמיניסטיים
קטגוריה:שירי דאנס-רוק
קטגוריה:סינגלים בהוצאת RCA רקורדס
טרומן ניוברי

טרומן הנדי ניוברי (באנגלית: Truman Handy Newberry; 5 בנובמבר 1864 – 3 באוקטובר 1945) היה איש עסקים ופוליטיקאי אמריקאי, שכיהן כמזכיר הצי של ארצות הברית בין השנים 1908–1909 וכסנאטור רפובליקני מטעם מישיגן בין השנים 1919–1922.
==ראשית חייו==
טרומן ניוברי נולד בדטרויט, מישיגן לג'ון סטואוטון ניוברי, בעצמו חבר בית הנבחרים, ולאשתו השנייה, הלן פ. הנדי, בתו של טרומן פ הנדי, איל הון ובנקאי מקליבלנד. טרומן ניוברי למד באקדמיה הצבאית של מישיגן לפני שסיים ב-1885 את לימודיו בבית הספר המדעי שפילד של קולג' ייל, שם הוא היה חבר באחוות אולם סנט אנטוני.

==פעילות עסקית==
לאחר סיום לימודיו בקולג' היה ניוברי המפקח הראשי על הבנייה, אחראי התשלומים, סוכן ראשי לתנועת מטען ונוסעים ובסופו של דבר המנהל של חברת הרכבות "דטרויט, ביי סיטי ואלפנה" בין השנים 1885–1887. לאחר מכן, ועד 1901 הוא היה הנשיא והחשב של חברת הפלדה של דטרויט. ב-1902 הוא סייע לארגן את חברת המכוניות פקארד. הוא היה מעורב בפעילויות תעשייה מגוונות, כולל החברות Union Trust Company, Union Elevator Company ו- Michigan State Telephone Company.
==פעילות בצי ומזכיר הצי==
ב-1893 הצטרף ניוברי יחד עם אחרים למלאכת הארגון של "הבריגדה הימית של מישיגן" וב-1895 הוא שימש שם בתפקיד על היבשה. ב-1897 וב-1898 הוא שימש שם כלוטננט וכנווט. במאי 1898 הוא קיבל דרגת לוטננט בצי ארצות הברית ושירת על סיפון סיירת העזר "יוסמיטי" (USS Yosemite) במלחמת ארצות הברית-ספרד. בין השנים 1905–1908 הוא שימש כעוזר מזכיר הצי תחת הנשיא תאודור רוזוולט ומילא את מקומו של המזכיר החולה ויקטור מטקלף, שהתפטר ב-1 בנובמבר 1908. ב-1 בדצמבר אותה שנה מונה ניוברי כמזכיר הצי ובתפקיד זה הוא כיהן עד 5 במרץ 1909. ב-6 ביוני 1917 הוא מונה כסגן מפקד צי המילואים, ועד 9 בינואר 1919 הוא היה עוזר המפקד של מחוז הצי השלישי שמטהו שכן בניו יורק.
==סנאטור==
ניוברי נבחר מטעם המפלגה הרפובליקנית לסנאט של ארצות הברית וכיהן בו החל מה-4 במרץ 1919 ועד להתפטרותו ב-18 בנובמבר 1922. בשנת 1921 הוא נשפט והורשע על פי "החוק הפדרלי למעשי שחיתות" על מעשי חריגה בבחירות. הרשעה זו בוטלה על ידי בית המשפט העליון של ארצות הברית, ובעקבות חקירה שנערכה, הכריז הסנאט שניוברי ראוי לאייש את מושבו, אך הביע את אי שביעות רצונו מהסכום שהוצא במערכת הבחירותת כנגד יצרן המכוניות הנרי פורד שהתמודד במישיגן כמועד לסנאט מטעם המפלגה הדמוקרטית. לנוכח קריאה ציבורית להדיחו מהסנאט, התפטר ניוברי והוחלף בג'יימס ג'. קוזנס, שמועמדותו אושרה על ידי מושל מישיגן אלכס גרוסבק. לאחר התפטרותו שב ניוברי לעסקי התעשייה.

טרומן ניוברי נפטר ב-3 באוקטובר 1945 בגרוס פוינט, מישיגן ונטמן בבית הקברות אלמווד שבדטרויט.

==קישורים חיצוניים==

* 
* 

==הערות שוליים==

קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:חברי הסנאט של ארצות הברית ממישיגן
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת ייל
קטגוריה:אמריקאים שנולדו ב-1864
קטגוריה:אמריקאים שנפטרו ב-1945
קטגוריה:דטרויט: אישים
ארונות מטבח

ארונות מטבח הוא אלבום האולפן הרביעי של להקת נקמת הטרקטור, הראשון בהוצאת חברת התקליטים הד ארצי. האלבום יצא בשנת 1995 לאחר פרישת המתופף המקורי של הלהקה דני מקוב והצטרפותו של אביב ברק, אז בן 17. סגנון הנגינה באלבום הוא רוק מתקדם אך משולבים בו אלמנטים מזרחיים, אלמנטים מעולם הרוק הלטיני ואף מעולם הדיסקו.

== היסטוריה ==
לאחר הצלחת הלהקה ועליית הפופולריות שלה בסצנת הרוק הישראלי של שנות התשעים, חברת הד ארצי, שנחשבת לאחת מחברות התקליטים הבולטות בישראל, החתימה את חברי הלהקה ובראשם אבי בללי להפקת תקליט שלישי אחרי האלבומים "נקמת הטרקטור" ו"זכות הצעקה". חברי הלהקה אספו חומרים במשך שנת 1995, עד שלבסוף היו להם השירים הדרושים כדי להקליט את האלבום. בניגוד לאלבומם הראשון, "נקמת הטרקטור", שבו כל השירים מנוגנים בסגנון דומה, ואף נשמעים כאילו הם "ממשיכים זה את זה", באלבום זה ניסו חברי הלהקה ליצור שירים בכמה סגנונות שונים ואף לשלב בין סגנונות, כמו בשיר "דברי אליי" (רצועה 2 באלבום) שבו משולבת מוזיקה מזרחית עם מוזיקת רוק. השיר "יותר מדי זמן" (רצועה 8 באלבום) לעומתו הוא שיר רוק כבד יותר ממה שהיה נהוג באלבומים הקודמים של הלהקה. עוד דבר שתרם לשינוי בסגנון המוזיקלי של הלהקה היה הצטרפותם של חברי הלהקה אביב ברק כמתופף וגליה חי כנגנית וויולה, שכן סגנון הנגינה של ברק יותר כבד ו"קשה" משל קודמו דני מקוב, ואילו סגנון הנגינה של חי מגיע מעולם המוזיקה המזרחית, שילוב שיצר סגנונות מוזיקה חדשניים ונסיוניים ויש שיאמרו אפילו קיצוניים, כמו השיר "המטפחת" (רצועה 12 באלבום) שאורך 25 שניות בלבד ומכיל צלילי גיטרה ברקע וצחוק חרישי של אבי בללי.

== נגנים בהרכב ==
* אבי בללי – בס, שירה
* גרין – קלידים
* דני מקוב – תופים
* אופיר לייבוביץ' – גיטרה
* אביב ברק – תופים
* איל שחר – קלידים
* גליה חי – ויולה

== רשימת רצועות ==
{| class="wikitable"
|-
!מספר השיר
!שם השיר
|-
|1.
|פרח קרח
|-
|2.
|דברי אלי
|-
|3.
|מבוך
|-
|4.
|אופניים וספר
|-
|5.
|אקווה מינרלה נון גאזו
|-
|6.
|בפאלו
|-
|7.
|ארונות מטבח
|-
|8.
|יותר מדי זמן
|-
|9.
|אם כבר...
|-
|10.
|ילד פרא
|-
|11.
|העתיד
|-
|12.
|המטפחת
|-
|13.
|Memories
|}

== קישורים חיצוניים ==
* 

קטגוריה:אלבומי רוק ישראליים
קטגוריה:אלבומי נקמת הטרקטור
קטגוריה:אלבומים בעברית
ברנדן רייט

ברנדן קית' רייט (באנגלית: Brandan Keith Wright; נולד ב-5 באוקטובר 1987) הוא כדורסלן עבר אמריקאי, אשר שיחק בליגת ה-NBA בין השנים 2007–2018. לאורך 11 עונותיו ב-NBA שיחק עבור 7 קבוצות שונות, ורשם ממוצעים כוללים של 7.0 נקודות ו-3.6 ריבאונדים למשחק.

==קריירת תיכונים ומכללות==
רייט נולד וגדל בנאשוויל שבטנסי, ובין השנים 2002–2006 למד בבית הספר התיכון "אקדמיית ברנטווד" אשר בעיר ברנטווד. בכל ארבע עונותיו בקבוצת הכדורסל של התיכון זכה עמה באליפות התיכונים של טנסי, ובשלוש מתוכן זכה בתואר שחקן התיכונים המצטיין של טנסי ("Tennessee Mr. Basketball"). בעונתו האחרונה, 2005/2006, רשם ממוצעים של 22.4 נקודות, 9.4 ריבאונדים ו-5.1 חסימות למשחק, ובסיומה נבחר להשתתף במשחקי מקדונלד'ס אול-אמריק ונייקי הופ סאמיט.

בשנת 2006 החל ללמוד באוניברסיטת קרוליינה הצפונית, והצטרף אל קבוצת הכדורסל שלה יחד עם ויין אלינגטון, טיי לוסון ודיון תומפסון. בעונתו היחידה בליגת המכללות העמיד ממוצעים של 14.7 נקודות, 6.2 ריבאונדים ו-1.8 חסימות למשחק, וסייע ל"טאר הילס" להעפיל לרבע גמר טורניר אליפות המכללות (NCAA Elite Eight). במשחק רבע הגמר קלע רייט 14 נקודות, אך קבוצתו הפסידה מול אוניברסיטת ג'ורג'טאון, בה שיחקו רוי היברט וג'ף גרין. בסיום אותה עונה זכה רייט בתואר "רוקי השנה של מחוז ACC", ונבחר לחמישייה השנייה של העונה במחוז.

==קריירת משחק ב-NBA==
בדראפט ה-NBA{{כ}} 2007 נבחר רייט בבחירה השמינית על ידי שארלוט בובקאטס, ומיד הועבר בטרייד לגולדן סטייט ווריורס בתמורה לג'ייסון ריצ'רדסון. בשלוש עונותיו המלאות בגולדן סטייט שותף ב-77 משחקים בסך הכול (מתוך 246), בשל פציעה בכתפו השמאלית. לאורך התקופה קלע 6.2 נקודות בממוצע למשחק.

במהלך עונת הועבר יחד עם דן גדזוריץ' בטרייד לניו ג'רזי נטס, בתמורה לטרוי מרפי.

בקיץ 2011 חתם על חוזה לשנתיים בדאלאס מאבריקס, אלופת ה-NBA המכהנת, ובקיץ 2013 האריך את חוזהו בקבוצה לשנתיים נוספות. בעונות ו-, במהלכה קלע שיא קריירה של 9.1 נקודות למשחק, הודח עם המאבריקס בסיבוב הפלייאוף הראשון.

בדצמבר 2014 הועבר יחד עם ג'מיר נלסון, ג'יי קראודר ושתי בחירות דראפט עתידיות לבוסטון סלטיקס, בתמורה לראז'ון רונדו ודווייט פאוול. לאחר 8 משחקים בלבד בבוסטון הועבר בטרייד נוסף לפיניקס סאנס, תמורת בחירת דראפט עתידית.

לקראת עונת חתם בממפיס גריזליס על חוזה ל-3 עונות, בסך כ-18 מיליון דולר. בשתי עונותיו הראשונות בממפיס החמיץ רייט 124 משחקים בשל פציעות שונות בברכו הימנית, בקרסולו השמאלי ובמפשעה. בפברואר 2018, לאחר 27 משחקים בעונת , שוחרר מהקבוצה. יומיים לאחר שחרורו מהגריזליס חתם רייט על חוזה ביוסטון רוקטס, אולם כבר במשחקו הראשון בקבוצה נפצע בברכו הימנית ונזקק לניתוח, בגינו שוחרר מהרוקטס ולמעשה פרש ממשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של שארלוט בובקאטס
קטגוריה:כדורסלני גולדן סטייט ווריורס
קטגוריה:כדורסלני ניו ג'רזי נטס
קטגוריה:כדורסלני דאלאס מאבריקס
קטגוריה:כדורסלני בוסטון סלטיקס
קטגוריה:כדורסלני פיניקס סאנס
קטגוריה:כדורסלני ממפיס גריזליס
קטגוריה:כדורסלני יוסטון רוקטס
קטגוריה:אמריקאים שנולדו ב-1987
יחסי טורקיה – מקדוניה הצפונית

יחסי טורקיה–מקדוניה הצפונית הם היחסים הדו-צדדיים בין הרפובליקה של מקדוניה הצפונית לרפובליקה של טורקיה.

== היסטוריה ==
עקב קשרים היסטוריים, תרבותיים ואנושיים, מקדוניה הצפונית וטורקיה מנהלות יחסים קרובים וידידותיים מאוד. זמן קצר לאחר שהכריזה מקדוניה הצפונית על עצמאותה מיוגוסלביה בשנת 1991, טורקיה הכירה בריבונות מקדוניה הצפונית והייתה אחת המדינות הראשונות שעשו זאת. יחסים דו צדדיים כוננו ב-26 באוגוסט 1992. מקדוניה הצפונית מחזיקה בטורקיה שגרירות באנקרה וקונסוליה-כללית באיסטנבול, בעוד שטורקיה מחזיקה במקדוניה הצפונית שגרירות בסקופיה וקונסוליה-כללית בביטולה. כמו כן, השפה הטורקית היא שפה משותפת בשתי עיריות, לצד השפה המקדונית. לטורקיה ולמקדוניה הצפונית יש גם קשרים כלכליים טובים. ישנן מספר חברות טורקיות שנמצאות במקדוניה הצפונית, ובמיוחד TAV Airportports Holding ו- Şişecam. שתי המדינות שואפות להצטרף לאיחוד האירופי.

בסקרי גאלופ שנערכו בשנת 2010, טורקיה נחשבת כמדינה ידידותית עם תדמית חיובית בקרב רוב גדול (80 אחוז) מהאנשים ברפובליקה של מקדוניה הצפונית. הכרה ברפובליקה של מקדוניה הצפונית על ידי טורקיה מבוססת על כך שמקדוניה הצפונית מקיימת את התנועה החופשית והזכויות של אלבנים במדינה.<ref name="Ekinci196"></ref> בפברואר 2018 הביע נשיא טורקיה, רג'פ טאיפ ארדואן, תמיכה בעמדתה של רפובליקת מקדוניה הצפונית במהלך המשא ומתן על שם המדינה, ואמר כי עמדת יוון אינה נכונה.<ref name="NeosKosmosstance"></ref> טורקיה תומכת בהצעתה של רפובליקת מקדוניה הצפונית להצטרף גם לנאט"ו וגם לאיחוד האירופי.<ref name="ekathimeriniTurkey"></ref>

== אזרחים במקדוניה הצפונית ממוצא טורקי ==
ישנם 77,959 אזרחים שהוכרזו כטורקים במקדוניה הצפונית, המהווים 3.85% מאוכלוסיית המדינה. הטורקים במקדוניה הצפונית משמשים כגשר בין שתי המדינות, והיו חלק מתוכנית לשיתוף פעולה בתחום התרבות לתקופה שבין 2009 ל-2011. על פי התוכנית, שני הצדדים יעצימו את שיתוף הפעולה במגזרים שונים של תרבות ואמנות. בנוסף, המדינות יקדמו זו את זו את התרבות ואת מרכזי המידע התרבותיים הפתוחים - מקדוניה הצפונית באיסטנבול וטורקיה בסקופיה. באותה הזדמנות הודיעה מקדוניה הצפונית כי ממשלת מקדוניה הצפונית החליטה לחדש את בית הוריו של מוסטפא כמאל אטאטורק, שנמצא בכפר קודצ'דיק בסמוך לדבאר. הרשויות הטורקיות אפשרו לארכאולוגים ממקדוניה הצפונית ליצור עותק של סרקופג אלכסנדר שיוצג במוזיאון במקדוניה הצפונית.<ref>[http://www.dnevnik.com.mk/default-mk.asp?ItemID=F50ADEEDC7EDFC49AFFBDCF4DC86E21F&arc=1 Dnevnik newspaper] </ref>

== קישורים חיצוניים ==

== הערות שוליים ==
קאסים מג'ליווה

קאסים מג'ליווה (באנגלית: Kassim Majaliwa; נולד ב-22 בדצמבר 1960) הוא פוליטיקאי טנזני, המכהן מאז 2015 כראש ממשלת המדינה.

==ביוגרפיה==
מג'ליווה, מוסלמי, נולד בטנגניקה. משנת 1983 ועד 1999 עבד כמורה. בשנת 1993 סיים לימודי תעודה בהוראה וב-1998 קיבל תואר ראשון בחינוך מאוניברסיטת דאר א-סלאם. כמו כן למד באוניברסיטת סטוקהולם בשוודיה. מ-1999 ועד 2006 כיהן כמזכיר אזורי של ארגון המורים של טנזניה. בשנת 2006 מונה לנציב מחוז אורמבו (Urambo) בטנזניה וכיהן בתפקיד עד 2010.

בשנת 2010 נבחר מג'ליווה לכהן בפרלמנט של טנזניה במחוז הבחירה של רואנגווה (Ruangwa) מטעמה של מפלגת המהפכה (Chama Cha Mapinduzi). הוא כיהן כסגן שר לממשל מקומי במשרד ראש הממשלה של טנזניה. בבחירות הכלליות בשנת 2015 שב ונבחר כחבר הפרלמנט מטעם רואנגווה.

לאחר הבחירות ב-2015 ובחירתו של ג'ון מגופולי לנשיא טנזניה מינה מגפולי את מג'ליווה לראש הממשלה העשירי במקומו של מיזנגו פינדה . מינויו של מג'ליווה התקבל בהפתעה במדינה לאור ניסיונו הפוליטי המוגבל, אך הפרלמנט הנשלט על ידי מפלגתו אישר את מינויו ברוב 73% מחבריו. הוא נכנס לתפקידו ב-20 בנובמבר.

==קישורים חיצוניים==

* Peter Clottey, [https://www.voanews.com/africa/tanzania-parliament-approves-new-prime-minister Tanzania Parliament Approves New Prime Minister], באתר קול אמריקה, 19 בנובמבר 2015

קטגוריה:פוליטיקאים טנזנים
קטגוריה:ראשי ממשלות
קטגוריה:מורים
קטגוריה:פעילים בארגוני עובדים
קטגוריה:ילידי 1961
איוואן אנגנל

קארל איוואן אלכסנדר אנגנל (בשוודית: Karl Ivan Alexander Engnell; 12 בדצמבר 1906 בלינשפין – 10 בינואר 1964) היה תאולוג שוודי.

==חייו==
אנגנל סיים את לימודי הפילוסופיה באוניברסיטת אופסלה בשנת 1933, ותאולוגיה בשנת 1934. בשנת 1940 קיבל רישיון בתאולוגיה, דוקטור לתאולוגיה ופרופסור חבר ללימודי הברית הישנה בשנת 1943. בשנת 1947 התמנה לפרופסור לתאולוגיה אקסגטית באוניברסיטת לונד ובאותה שנה גם לאקסגטיקה באוניברסיטת אופסלה. הוא הרצה באופסלה בשנים 38–1936 ובבית הספר Fjellstedtska (חלק מאוניברסיטת אופסלה) משנת 1940, וערך מסעות לימוד בינלאומיים.

אנגנל היה חבר באגודת נתן סודרבלום (משנת 1943), האגודה המזרחית האמריקאית , החברה ללימודי הברית הישנה , האגודה לספרות המקרא ועוד. בשנת 1949 הוא הפך למפקח של Gotlands nation .

==ממחקריו==
אנגנל פרסם מספר מאמרים מדעיים, כולל מחקרים במלכות אלוהית במזרח הקדום (1943), הברית הישנה, מבוא היסטורי-מסורתי (1945), והאנציקלופדיה המקראית השוודית (מוציא לאור וסופר ראשי) (1948). ומאמרים בעיתונות היומית והמסחר.

אנגנל, בעקבות גונקל היה נציגה של אסכולת המסורת בעל פה (אסכולת אופסלה), שהאמינה כי כתבי הנביאים הועלו לכתב בתקופת בית שני ועד אז התגלגלו כמסורות שבעל פה. את מזמורי תהילים שייך ברובם למלך שחיברם עבור טקסים פולחן שונים בהם מילא תפקיד מרכזי. בהסתמך על השערת התעודות, הוא חילק את ספרי התורה והנביאים הראשונים לרביעייה (ה"טטרטויך"=Tetrateuch) שכללה את הספרים בראשית, שמות, ויקרא ובמדבר, ואת ספר דברים שייך לנביאים ראשונים (דברים, יהושע, שופטים, שמואל ומלכים).

==מספריו==
* Studies in divine kingship in the ancient Near East, אופסלה, 1943
* [https://merhav.nli.org.il/primo-explore/search?query=any,contains,Engnell,%20Ivan,%201906-1964&tab=default_tab&search_scope=Local&vid=NLI&lang=iw_IL&offset=0 רשימת ספריו בספריה הלאומית]

==לקריאה נוספת==
* ספר הקורס "מבוא למקרא" של האוניברסיטה הפתוחה, יחידה 6 ויחידות 9–10
* ספר הקורס "בראשית" של האוניברסיטה הפתוחה, כרך 1
* ירושלים בין חורבן להתחדשות, עודד ליפשיץ, הוצאת יד יצחק בן צבי, 2004, ירושלים

==קישורים חיצוניים==

== הערות שוליים ==

קטגוריה:מדענים שוודים
קטגוריה:חוקרי מקרא
קטגוריה:בוגרי אוניברסיטת אופסלה
קטגוריה:סגל אוניברסיטת אופסלה
קטגוריה:סגל אוניברסיטאות בשוודיה
קטגוריה:תאולוגים
קטגוריה:שוודים שנולדו ב-1906
קטגוריה:שוודים שנפטרו ב-1964
Lay Back in the Arms of Someone

Lay Back in the Arms of Someone הוא שיר שכתבו ניקי צ'ין ומייק צ'פמן, ובוצע על ידי הלהקה האנגלית סמוקי.<ref name="British Hit Singles & Albums"></ref>

== מיקומי שיא ==

== גרסאות כיסוי ==
* גרסת כיסוי של השיר הוקלטה ב-1979 על ידי זמר הקאנטרי רנדי ברלו. גרסה זו הגיעה למקום ה-13 במצעד Hot Country Songs של הבילבורד.<ref></ref>
* ב-1979 הוציאה טניה טאקר את השיר כסינגל מאלבומה "Tear Me Apart", בהפקת ניקי צ'ין ומייק צ'פמן. השיר לא הצליח במצעדים.<ref></ref>
* השיר הופיע גם באלבומה של ג'וס ניוטון "Take Heart" משנת 1979, וגם באלבום "Greatest Hits (And More)" משנת 1987.<ref></ref> הגרסה של ניוטון הגיעה למקום ה-86 במצעד הקאנטרי של בילבורד.
* ריקי נלסון הקליט את השיר ב-1981 למיני-אלבום "Four You". השיר נכלל גם באלבום "Memphis Sessions" משנת 1981.
* ב-1981 הקליט סאבוי בראון גרסת כיסוי של השיר לאלבום "Rock n Roll Warriors".
* כריס נורמן כלל גרסת סולו של השיר באלבום האולפן שלו "Full Circle" משנת 2000.<ref name="spanishcharts.com - Chris Norman - Full Circle"></ref>

== קישורים חיצוניים ==

== הערות שוליים ==

קטגוריה:שירי 1976
קטגוריה:שירים באנגלית
קטגוריה:סינגלים שהגיעו למקום הראשון במצעד אירופה הוט 100